ב-2013, כארבע שנים לאחר פרישתו, החל סלאדס את קריירת האימון שלו, כשהתמנה לתפקיד מאמן נבחרת ספרד עד גיל 16. במאי 2014, לאחר שנה בתפקיד, נבחר לרשת את יולן לופטגי בתפקיד מאמן נבחרת ספרד עד גיל 21. משימתו הראשונה בתפקיד הייתה להמשיך את דרכו של לופטגי במוקדמות אליפות אירופה לנוער 2015, אליהן הגיעה ספרד כאלופה המכהנת. ספרד העפילה לפלייאוף מול סרביה, אך הופתעה עם הפסד 1–2 ביתי לאחר שוויון 0-0 בחוץ ולא הצליחה להעפיל לטורניר הגמר. הפסדה הביתי היה ההפסד הראשון שלה לאחר 35 משחקים רצופים ללא הפסד.